I.P. Vipotiina

I.P. Vipotiina (s. 1. kesäkuuta 1999 — 5. marraskuuta 2024) on suomenhevostamma.I.P. Vipotiina, Sukuposti.net, viitattu 6.11.2024 Se on vuosien 2009, 2010 ja 2011 ravikuningatarI.P. Vipotiina ja A.T. Eko loistivat Oulussa I.P. Vipotiinan isä on Turo ja emä I.P. Vipotti. Sen säkäkorkeus on 155 cm. Hevosta ohjasti Pertti Puikkonen, jonka tallissa Espoonkartanon alueella se asuuLeena Mäenpää-Wirtz, Merkonomi kuningattaren hovissa, Helsingin Sanomat 5.2.2011 sivu B 13. Sen omistavat Seppo Juvonen sekä Rip Rap Team eli Jouni Koittola ja Hannu Hokkanen. Sen on kasvattanut Heikki Parviainen. Parvaisen kasvattamien hevosten nimessä oleva etuliite I.P. tulee kantatamma Ilta-Postin nimestä. I.P. Vipotiinan hoitaja Jaana Lehtonen valittiin vuoden 2010 hevosenhoitajaksi ja I.P. Vipotiina Vuoden vanhemmaksi suomenhevostammaksi..

 Kilpaura 

I.P. Vipotiina juoksi 3-vuotiaana tammojen täyden matkan suomenennätykset 1.34,9 volttilähetyksellä ja 1.34,1 autolähetyksellä. 4-vuotiaana se voitti Kriteriumin, Pikkuprinssin, Pikkupelimannin ja Oulu Expressin, 5-vuotiaana Suomenhevosten Derbyn. Se on osallistunut kuninkuusraveihin vuosina 2006 ja 2007. 10-vuotiaana juoksi tammojen SE-ajan (ja ME) 1.20,2aly ja voitti siten Suurmestaruus-ajon. Se on ravikuningatar 2009 ja 2010.

I.P. Vipotiinalta leikattiin 2006 nuljuluusta palanen, ja sen arveltiin joutuvan lopettamaan raviuransa ja siirtymään siitoshevoseksi.

Vuoden 2010 Kuninkuusraveissa Oulussa I.P. Vipotiina voitti kaikki kolme matkaa.Antti Nieminen, Ravikuningatar I. P. Vipotiina villiintyi, Helsingin Sanomat 26.7.2010 sivu A 15 Sen saama kokonaisaika kolmelta matkalta 9.38,9 oli tammojen kovin yhteisaika vuodesta 1984 lukien.Maaseudun tulevaisuus viitattu 26.7.2010

Vuosi 2011 ei alkanut I.P. Vipotiinalta hyvin, eikä se ollut voittanut ennen Kuninkuusraveja yhtään kilpailua. Kuninkuusraveissa se kuitenkin voitti jälleen kaikki kolme lähtöä ja siten ravikuningatar-tittelin Ylöjärven Teivossa jo kolmannen kerran peräkkäin. Viimeisellä matkalla I.P. Vipotiina teki kylmäveristen tammojen Suomen ennätyksen pitkällä matkalla,Antti Nieminen, I. P. Vipotiina ja Puikkonen häikäisivät, Helsingin Sanomat 1.8.2011 sivu A 16 ja kokonaisaika 9.31,8 paransi tamman edellisenä vuonna tekemää Ravikuningatar-kisan ennätystä yli seitsemällä sekunnilla. Vuoteen 2024 mennessä ennätystä ei ole vielä rikottu; lähimmäksi on tullut Viren Camilla vuonna 2021 kokonaisajalla 9.32,6.Kuninkuusravit, kuningattaret, Sukuposti.net, viitattu 6.11.2024

 Siitosura ja kuolema 
I.P. Vipotiina palasi kasvattajalleen Silvolan tilalle siitostammaksi vuoden 2013 lopussa.Omistushistoria, haku "i.p. vipotiina", Heppa-järjestelmä, Hippos.fi Se sai vuosina 2015-2024 yhteensä seitsemän varsaa.

I.P. Vipotiina lopetettiin 5. marraskuuta 2024 hammasvaivojen vuoksi 25 vuoden ikäisenä ja haudattiin samaan paikkaan kuin emänsä I.P. Vipotti (jalostusvalio), emänemänsä Ilta-Posti (jalostusvalio) ja tätinsä I.P. Sukkula (kolminkertainen ravikuningatar).Sydänten kuningatar on poissa, Hevosurheilu 6.11.2024Kaikkien aikojen voitokkain suomenhevostamma I.P. Vipotiina kuollut – ”Nyt tuntui oikealle ajankohdalle tehdä tämä päätös”, Maaseudun Tulevaisuus 6.11.2024

Lähteet

Luokka:Ravikuninkaalliset